Diari Oficial de la Generalitat Valenciana


Sumari del DOGV 6248, del 19-04-2010 (2010/3931)

RESOLUCIÓ de 30 de març del 2010, de la Direcció General d'Avaluació, Innovació i Qualitat Educativa i de la Formació Professional, per la qual s'adjudiquen els Premis Extraordinaris de Formació Professional, convocats per l'Orde de 16 de febrer del 2010, corresponents al curs 2008/2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6248

Data del DOGV
:   19-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3931


Data del document
:   30-03-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 30 de març del 2010, de la Direcció General d'Avaluació, Innovació i Qualitat Educativa i de la Formació Professional, per la qual s'adjudiquen els Premis Extraordinaris de Formació Professional, convocats per l'Orde de 16 de febrer del 2010, corresponents al curs 2008/2009. [2010/3931]
L'Orde de 16 de febrer del 2010, de la Conselleria d'Educació (DOCV de 3 de març), ha convocat per a la Comunitat Valenciana els Premis Extraordinaris de Formació Professional, per als estudiants que han finalitzat els seus estudis en el curs 2008/2009.
L'orde esmentada, establix en la seua base sèptima, 2, de l'annex I: «El Tribunal elevarà l'informe de valoració de sol·licituds i l'acta de qualificacions finals de tots els estudiants presentats a l'òrgan instructor, qui, a la vista de l'expedient i de l'informe formularà la proposta de resolució d'adjudicació dels Premis Extraordinaris de finalització d'estudis de Formació Professional de Grau Mitjà i Superior, a la Direcció General d'Avaluació, Innovació i Qualitat Educativa i de la Formació Professional, perquè, per delegació del conseller, la directora general resolga, abans del 31 de març del 2010.»
Vista la proposta formulada per l'òrgan instructor a què es referix la base sèptima de l'annex I de l'Orde de 16 de febrer del 2010 i, en virtut de les facultats que em concedix la mateixa orde, resolc:
Primer
Adjudicar els Premis Extraordinaris de Formació Professional per als estudiants que han finalitzat els seus estudis de grau mitjà en el curs 2008/2009, relacionats en l'annex I a esta resolució.
Segon
Adjudicar els Premis Extraordinaris de Formació Professional per als estudiants que han finalitzat els seus estudis de grau superior en el curs 2008/2009, relacionats en l'annex II a esta resolució.
Tercer
Els estudiants premiats rebran un diploma acreditatiu i els serà anotada esta distinció en el seu expedient acadèmic pel secretari/a del centre on figuren estos.
Quart
Els estudiants que obtinguen Premi Extraordinari de Formació Professional de grau superior, podran optar, prèvia inscripció, al Premi Nacional.
Quint
L'entrega de diplomes a l'alumnat es realitzarà en un acte públic en la Conselleria d'Educació, la data de la qual es comunicarà oportunament als interessats/des.
DISPOSICIONS FINALS
Primera
La present resolució produirà efectes l'endemà de la seua publicació en el Diari Oficial de la Comunitat Valenciana.
Segona
Contra la present resolució, que no esgota la via administrativa, es podrà interposar recurs d'alçada davant de la secretària autonòmica d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb l'article 114 i 115 de la Llei 30/1992, redacció donada per la Llei 4/1999 de Règim Jurídic de les Administracions Públiques i del Procediment Administratiu Comú.
València, 30 de març del 2010.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.